cyanic-selkie/wikianc huggingface dataset:
Dünyaxanım Əliyeva
Haqqında yazılanlar
Dünyaxanım Əliyeva haqqında Hidayət Səfərli, İradə Əlili "Mənalı bir ömürün işığında" məqaləsində, Vüsal Zeynalovun "Azərbaycan ziyalıları", Nəzakət Ələkbərqızının "Ziyalılıq zirvəsi", Məleykə Göyçaylının "XX-XXI əsrin yaradıcı və ziyalı insanları", ensiklopedik toplu "Azərbaycan qadınları", "Vektor" Beynəlxalq Elmi Mərkəzinin "Azərbaycanının tanınmış xanımları" yazılarında fikirlər söylənilmişdir. Prof.Musa Quluzadə və sabiq millət vəkili Həvva Məmmədovanın "Dünya yaxşılarındır" kitabında isə Dünyaxanım Əliyevanın xeyirxahlıq və insanpərvərlik işi haqqında məlumat verilmişdir.
Əlibala Əsədullayev
Əlibala Bəhram oğlu Əsədullayev — Azərbaycan dövlət xadimi, Azərbaycan SSR yerli sənaye naziri (1975–1979), Azərbaycan SSR Ali Sovetinin VII və VIII çağırış deputatı.
Həyatı
Əlibala Bəhram oğlu Əsədullayev 1928-ci ildə Bakıda anadan olmuşdur. Əmək fəaliyyətinə 1949-cu ildə "Bakı fəhləsi" zavodunda mühəndis-konstruktor kimi başlamışdır. 1950-ci ildə Azərbaycan Sənaye İnstitutunu bitirdikdən sonra Azərbaycan LKGİ Lenin Rayon Komitəsinin birinci katibi seçilmişdir.
1951–1956-cı illərdə S. M. Kirov adına zavodda texniki nəzarət şöbəsinin rəisi, sex rəisi işləmiş, baş mühəndis vəzifəsini icra etmişdir. 1957–1958-ci illərdə Petrov adına zavodun direktoru, Azərbaycan SSR Xalq Təsərrüfatı Şurası (XTŞ) Maşınqayırma İdarəsinin baş mühəndisinin müavini olmuşdur.
Əlibala Əsədullayev 1959-cu ildən 1965-ci ilədək Keşlə maşınqayırma zavodunun direktoru, Azərbaycan SSR XTŞ Maşınqayırma İdarəsinin rəisi, 1965-ci ilin noyabr ayından isə Azərbaycan Neft Sənayesi Maşınqayırma Birliyinin rəisi olmuşdur. 1973–1975-ci illərdə Azərbaycan SSR Dövlət Plan Komitəsində maşınqayırma şöbəsinin rəisi vəzifəsində işləmişdir. 1975-ci ilin iyul ayında Azərbaycan SSR yerli sənaye naziri təyin edilmişdir. O, bu vəzifədə 1979-cu ilədək çalışmışdır.
Əlibala Əsədullayev 1951-ci ildə Sov. İKP üzvlüyünə qəbul edilmiş, Azərbaycan SSR Ali Sovetinin VII və VIII çağırış deputatı seçilmişdir. Azərbaycan KP Təftiş Komissiyasının üzvü olmuşdur. 2 dəfə "Qırmızı əmək bayrağı" ordeni, eləcə də SSRİ medalları ilə təltif edilmiş, "Azərbaycan SSR əməkdar mühəndisi" fəxri adına layiq görülmüşdür. İttifaq əhəmiyyətli fərdi təqaüdçü olmuşdur.
Əlibala Əsədullayev 1981-ci ildə vəfat etmişdir.
Fedor Samoxin
Böyük Vətən müharibəsi haqqında bir sıra bədii əsərlərin müəllifi, onların arasında daha çox məşhur olan Sovet İttifaqı Qəhrəmanı Çolponbay Tuleberdiyevin igidliyi haqqında "Çolponbay" povesti olub. Bədii ədəbiyyat sahəsində xidmətlərinə və Qırğız sovet ədəbiyyatının təbliğində və inkişafında fəal iştirakına görə Qırğızıstan SSR Ali Soveti Rəyasət Heyətinin üç Fəxri fərmanına layiq görülmüşdür.
Onların arasında Böyük Britaniya Milli Kitabxanası, Harvard Universiteti Kitabxanası, Berlin Dövlət Kitabxanası, Estoniya Milli Kitabxanası və s. var.
Həsən Bayramov (əsgər, 2001)
Həsən Ağaisa oğlu Bayramov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Həsən Ağaisa oğlu Bayramov 2001-ci il iyunun 22-də Göyçay rayonunda dünyaya gəlib.
2019-cu il, iyulun 3-də hərbi xidmətə çağırılıb. Vətən müharibəmiz başlayanda Tərtər-Ağdərə istiqamətində gedən döyüşlərdə iştirak edib.
2020-ci il oktyabrın 1-də Tərtər-Ağdərə istiqamətində hərbi əməliyyatlar zamanı düşmən mərmisinin partlaması nəticəsində qəlpə yarası alıb və şəhadətə qovuşub.
İstinadlar
<references group="" responsive="1">
İrəvan və irəvanlılar (film, 2007)
Məzmun
Film ərazisi indiki Ermənistanı, Türkiyənin İğdır vilayətini və Naxçıvan Muxtar Respublikasının Şərur və Sədərək rayonlarını əhatə edən, Türkmənçay müqaviləsi nəticəsində Rusiya imperiyasına birləşdirilən İrəvan xanlığından bəhs edir.
Əsası XVIII əsrin ortalarında Mir Mehdi xan tərəfindən qoyulan xanlığın mərkəzi İrəvan şəhəri olub. Mənbələrə görə İrəvan şəhərinin əsasını səfəvi sərkərdəsi Rəvanqulu xan qoymuşdur. Filmdə həmçinin xanlığın yadelli düşmənlərə qarşı apardığı mübarizədən, azərbaycanlıların inşa etdikləri tarixi abidələrin sonradan burada məskunlaşan ermənilər tərəfindən məhv edilməsindən söhbət açılır.
Film haqqında
Filmdə Foto-Kino Sənədləri Arxivinin və Teatr Tarixi Muzeyinin materiallarından, "Vətəndaşların Sosial Rifahı Naminə" Qeyri Hökumət Təşkilatının təşkil etdiyi "Qədim İrəvan xanlığının tarixi abidələri və mədəni irsi" sərgisinin materiallarından istifadə olunmuşdur.
Filmdə "İrəvanda xal qalmadı" mahnısı səslənir.
TAI TF-X Kaan
TF-X - Türkiyənin 5-ci nəsil qırıcı təyyarə layihəsi. İlkin olaraq TF-X-in 2023-cü ildə uçuşa hazır olmasının hədəf götürüldüyü bildirilsə də, sonradan bu tarix 2025-ci ilə təyin olunub. Təyyarənin mühərriki Böyük Britaniyanın BAE Systems şirkəti ilə birlikdə hazırlanır. Mühərrik İnkişaf Etdirmə proqramı çərçivəsində Türkiyənin “TR Motor” şirkəti isə mühərriklərin kritik alt sistemi və komponentlərini inkişaf etdirəcək.
NGC 4307A
NGC 4307A, Yeni Baş Kataloqda qeydə alınmış NGC kataloğunda bulunan IC cismidir. Göy üzündə Qız bürcü istiqamətində yerləşir. Sd tipli. tərəfindən ildə 34.29 sm (13.5 düymə) ölçülü  vasitəsilə kəşf edilmişdir.
Kseniya Sokolyanskaya
Həyatı
1987-ci ildə Moskvada anadan olmuşdur. 2009-cu ildə Moskva Dövlət Universitetinin jurnalistika fakültəsini bitirmişdir.
Sokolyanskaya 2009-2011-ci illərdə "Kinopremyeralar" və "Ulduz müsahibəsi"  proqramlarının aparıcısı kimi "Russia.ru" internet kanalında çalışıb. 2011-ci ilin sentyabrından 2017-ci ilin noyabrınadək "Москва 24" telekanalında: xəbər efirinin (30 iyun 2014-cü ilədək), həmçinin "Meqapolis" , "Moskva 24/7" , "Həyat tərzi" (2011—2015)  və "Sükan oyunları"  (2015—2017) verilişlərinin aparıcısı kimi fəaliyyət göstərib.
2013-cü ilin sentyabrında Sokolyanskaya "Ən yaxşı teleaparıcı" nominasiyasında "Qlamur" jurnalının "İlin qadını-2013" müsabiqəsində iştirak edib. Müsabiqədə Yana Çurikova, Vera Brejneva, Darya Spiridonova və Mariya Kim kimi məşhurlar onun rəqibləri sırasında idilər.
2013-cü ilin oktyabrında Moskva şəhərinin Lomonosov prospekti boyunca Olimpiya məşəlini daşıyıb.
7 noyabr 2013-cü ildə Kseniya Sokolyanskaya "İlin ən yaxşı aparıcısı" nominasiyasında "Qızıl şölə" mükafatı laureatı adını qazanıb.
2016-cı il sentyabrın 12-dən noyabrın 24-nə kimi Москва 24 telekanalındakı fəaliyyətilə paralel olaraq, "Gümüşü yağış" radiostansiyasının "Səhər yeməyi daxildir"  səhər şousunun aparıcılarından biri olub.
15 fevral 2018-ci ildən "Настоящее время" telekanalında xəbər proqramının aparıcısıdır.
Şəxsi həyatı
Anası — Yekaterina Aleksandrovna Bolotova, Moskva Dövlət Universitetinin jurnalistika fakültəsinin televiziya və radio verilişləri kafedrasının baş elmi işçisi, sənətşünaslıq elmləri namizədi. Yekaterina Bolotova 32 məqalə və iki kitab müəllifidir.
Ailəlidir. Həyat yoldaşı — Aleksey Alekseyeviç Dokuçayev, Rusiya Televiziya Akademiyasının üzvü, "Голос-ТВ" prodüser mərkəzinin baş direktoru.
Milli liberalizm
Tarixi milli liberalizm
19-cu əsrdə milli liberalizmdə Almaniya tərəfdarları onların Avropada daha (daha çox) avtoritar iştiraka (olmaya) və güclü German İmperiyaya inandıqları onda liberal millətçilərindən fərqləndi. Maks Veber kimi liberal millətçiləri başqa Avropa gücləri (hakimiyyətlər) ilə əməkdaşlıqda demokratik Almaniyaya tərəf baxırdı. 'Milli liberalizm' müddətindən (termini) 19-cu əsr ərzində Almaniya və Avstriya kimi Almanca danışan ölkələrdə əsasən istifadə edildi, harada ki "Milli Liberal" partiyalar (tərəflər) hökumətdə uzun idi.
Modern milli liberalizm
Avstriyada, milli liberalizm üç Lagerdən birinin və ya ideoloji düşərgələrin əsası qalmışdır, ölkədə. Tarixən, bu Azadlıq Tərəfi (Partiyası) ilə təmsil edilmişdir, ancaq onlara bu yaxınlarda qəlpə ilə, Avstriyanın Gələcəyi üçün İttifaq qoşulunmuşdurlar.
Rusiyada 1990-cı illərdə, Boris Nemtsov milli liberalizmi qəbul etmək ilə Anatoly Chubais və Yegor Gaidar ilə ziddiyyət təşkil etdi: getdikcə daha çox siyasi baxımdam avtoritar hökumət ilə azad bazar islahatlarını birləşdirmək.
Qışlaq-i Lülədərəhacımeynbaşı-i Ülya (Kəleybər)
Qışlaq-i Lülədərəhacımeynbaşı-i Ülya və ya Yuxarı Lülədərəhacımeynbaşı Qışlağı - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 27 nəfər yaşayır (6 ailə).
Anko
Anko, adzuki tortu, şirin lobya tortu - şəkər tozlu və ya ballı paxlalı tort. Anko Çində ilk dəfə bişirilib. Yapon, çin və koreya mətbəxində istifadə olunur.
Növləri
Ankonun hazırlanması üçün müxtəlif konsentratlardan istifadə edilir.
Etimologiyası
Yapon dilində anko həmçinin belə də adlanır ан (yap. 餡), анко (yap. 餡子) və (yap. 小倉).
Euglyphidae
Xarakterik əlamətləri
Hər yerdə yayılmış xırda orqanizmlərdir. Çanaqları endogen mənşəli silisium lövhəcikləri ilə örtülmüşdür. Mineral hissəciklər və ya başqa eksozgen ünsürləri yoxdur. Girdə və ya ovalvarı idiosomlar bəzən bir-birinin üzərinə çıxaraq düzgün sıralar əmələ gətirir, ya da nizamsız yerləşir. Çanaqları akrostomdur, baş oxun üzərində olan ağızcıq çökməmişdir. O, modifikasiya etmiş idiosomlarla – ağzıyanı lövhəciklərlə hüdudlana bilər. Euglypha cinsinin nümayəndələrində bunlar növ xüsusiyyəti səciyyəsi daşıyır. Başqa hallarda ağızın ətrafında forması düzgün olmayan dişciklər ola bilər. Bu dişciklər idiosomlardan yox, idiosomların altında olan və onları bir-birinə bərkidən üzvi maddələrdən əmələ gəlir. Ağızcığın kənarında hamar və ya dar, şəffaf pərdə şəklində kiçik qalınlaşma ola bilər.
Növləri və yayılması
Azərbaycanda 7 növü aşkar edilmişdir: Euglypha laevis Perty – Lənkəranda arx suyunda, dəmirağacının koğuşunda; E. Mugronata Leidy – Dəvəçi yaxınlığındakı Altıağac kəndində bataqlıqda; E. Alviolata Dujardin – Lənkəranın düyü tarlalarında; E. Giliata Leidy – Lənkəranın düyü tarlalarında; Euglypha sp.1 və Euglypha sp.2 – Lənkəranda sitrusaltı sarı torpaqlarda; Assulina minor Ehrenberg – bulaqda, ağac koğuşunda tapılmışdır.
Həmçinin bax
Filozey amöblər
Testosefilozey
Qromidalar
Otöy
Otöy — Parisin 70 inzibati məhəlləsindən biri. 1860-cı ildə şəhərin 16-cı bələdiyyəsinin bir hissəsi olmuşdur. Otöy istixanalar bağı Bulon meşəsinin cənub kənarında yerləşən böyük bir istixana kompleksi içərisində yerləşən bir botanika bağıdır. Marsel Prust Otöydə dünyaya gəlir. "Azərbaycan Evi" Otöydə, Jeneral Delestren (Général Delestraint) küçəsində, № 31-də yerləşir.
Belpoçta
Belarus poçtu (Белпошта) — respublika unitar müəssisəsi, Belarus dövlət şirkəti, ölkənin milli poçt şəbəkəsinin operatoru. Qərargahı Minskdə yerləşir. 1947-ci ildən Ümumdünya poçt ittifaqının üzvüdür.
Tarixi
Belarus poçt xidmətlərinin inkişafı çox qədim tarixə gedir. O cümlədən qədim dövrlərə: Böyük Litva knyazlığı, Rusiya imperiyası, SSRİ və müstəqillik dövrlərinə malikdir. Beləliklə 885-ci ildə Belarus torpaqlarının poçt xidmətinin xronikasında ilk fakt qeydə alınır. 1793-cü ildə Belarus Rusiyanın tərkibinə daxil olduqdan sonra imperiyasının poçt sisteminin bir hissəsi olaraq daha da inkişaf etdirildi. Minsk, Vitebsk və Moqilev də daxil olmaqla poçt rayonları təşkil olundu.
Dəmir yolu ilə müntəzəm poçt daşınması 1871-ci ildə Minsk — Moskva, Minsk — Rivne, Minsk — Brest, Minsk — Lyubava marşrutu ilə başlayır. thumb|245px|right|"Belpoçta" aid poçt qutusu thumb|245px|right|Belpoçta aid avtomobil.
Çağdaş dövr
2018-ci ilin məlumatlarına görə şirkətdə aşağıdakılar mövcuddur:
Xidmətlər
Belpoçta tərəfindən göstərilən əsas xidmət növləri bunlardır:
Qışlaq-i Lülədərəhacımeynbaşı-i Süfla (Kəleybər)
Qışlaq-i Lülədərəhacımeynbaşı-i Süfla və ya Aşağı Lülədərəhacımeynbaşı Qışlağı - İranın Şərqi Azərbaycan ostanının Kəleybər şəhristanı ərazisinə daxil olan kənd.
Kunq-fu Panda 3 (cizgi filmi, 2016)
Kunq-fu Panda 3 — İllər keçir Po Kunq fu məşqlərinə davam edir. O atası Li Şen'ə Rast Gəlir. Po pandaların kəndinə gəlir. Onun Bu Seriyadakı Düşməni Kai Olacaq İllər keçir Po Kunq fu məşqlərinə davam edir. O atası Li Şen'ə Rast Gəlir. Po pandaların kəndinə gəlir. Onun Bu Seriyadakı Düşməni Kai Olacaq
İllər keçir Po Kunq fu məşqlərinə davam edir. O atası Li Şen'ə Rast Gəlir. Po pandaların kəndinə gəlir. Onun Bu Seriyadakı Düşməni Kai Olacaq.
Kolasu yaşayış yeri
Kolasu yaşayış yeri — Culfa rayonunun Ləkətağ kəndindən şimal-şərqdə Kolanısu və Dəmirlisu çaylarının qovşağında İlk Orta əsrlərə aid yaşayış yeri.
Ümumi məlumat
Bu yaşayış yerinin sahəsi 2500 kvadrat metrdir. 1991-ci ildə qeydə alınmış və kəşfiyyat xarakterli tədqiqatlarla öyrənilmişdir. Abidə bir-birindən üstdə yerləşən üç terrası əhatə edir. Üzəri uçub tökülmüş inşaat qalıqları ilə örtülmüş, tikintilər tamamilə dağılmışdır. Mədəni təbəqə saxlanmamışdır. Yerüstü materiallar qırılmış dən daşlarından, çəhrayı rəngli bişirilmiş gil qab sınıqlarından və s.ibarətdir. Abidənin VI-VIII əsrlərə aid olduğu ehtimal edilir.
Fərid Nəbiyev
Fərid Nəbiyev — Azərbaycan futbolçusu, Çexiya futbol klubu olan "Viktoriya Zijkov" klubunun hücumçusu.
Qəbələ
Nəbiyev "Qəbələ" akademiyası vasitəsilə inkişaf etmişdir. Nəbiyev əsas komanda ilə debütünü 21 dekabr 2016-cı ildə etmişdir. O, 90-cı dəqiqədə "AZAL" klubu ilə qarşılaşmada Teo Uiksi əvəz etmişdir. Həmin görüşdə Qəbələ Azərbaycan Kuboku görüşündə AZAL-a 2-0 hesabı ilə qalib gəlmişdir.
Şevardeni-1906
Nəbiyev 2018-ci ilin mart ayında Gürcüstan Milli Futbol Çempionatında çıxış edən "Şevardeni-1906" klubuna icarəyə verilmişdir. Nəbiyev bu komanda ilə ilə 2 aylıq müqavilə imzalamışdır. Futbolçunun agentinin verdiyi məlumata görə, buna səbəb Nəbiyevin Çexiyada işçi vizası ala bilmədiyi üçün belə bir addım atmışdır. Buna görə də o, matçlarda çıxış edə bilmirdi. Buna baxmayaraq, Nəbiyevin agenti problemin tezliklə həll olunacağını bildirmişdir. Nəbiyev "Şevardeni-1906" komandasındakı debütünü 31 mart 2018-ci ildə "Dinamo Batumi" komandasına qarşı keçirilən qarşılaşmada etmişdir ki, bu matçda 1:3 hesabıyla məğlubiyyətə uğramışdır.
Elşad Əhmədov (futbolçu)
Elşad Əhmədov — Azərbaycanlı keçmiş futbolçu və məşqçi. Müdafiəçi kimi oynayıb. 1992–1994-cü illərdə Azərbaycan millisində çıxış edib. Azərbaycan Milli Çempionatında ancaq bir klubun, Ağdamın "Qarabağ" klubunun formasını geyinib. Hal hazırda Neftçi futbol akademiyasının koordinatoru vəzifəsini yerinə yetirir.
Futbolçu
Elşad Əhmədov karyerasına Mingəçevirin "Avtomobilçi" klubunda başlayıb. 1989–2001-ci illərdə Ağdam "Qarabağ"ının daimi futbolçusu olub.
Məşqçi
Məşqçiliyə futbolçu karyerasının böyuk hissəsini keçirdiyi və futbolçu karyerasını bitirdiyi "Qarabağ" klubunda (2001–2002) başlayıb.
Daha sonra "MKT-Araz" (İmişli, 2004–2005), "İnter"in U-15 (2008–2010), əvəzedici (2010–2011), "Neftçi"nin əvəzedici (2011–2014, 2017–2018), U-17 (2015–2016), U-19 (2016–2017), "Xəzər" (2017–2018), "Sabah"ın əsas (2018–2019), U-19 (2019–2020) komandalarını çalışdırıb.
Futbolçu kimi
Qarabağ:
Məşqçi kimi
Neftçi-2
Neftçi U17
F. P. Pokrovskinin binası
F. P. Pokrovskinin binası — Rostov vilayəti Taqanroq şəhəri ərazisində bir mərtəbəli bina. Bina XIX əsrin 70-ci illərində inşa edilmişdir. Komsomolski xiyabanı, ev 43 ünvanında yerləşir. 4 fevral 1976-cı il qərarı ilə regional əhəmiyyətli mədəni irs siyahısına daxil edilmişdir.
NGC 5530
NGC 5530, Yeni Baş Kataloqda qeydə alınmış qalaktikadır. Göy üzündə Canavar bürcü istiqamətində yerləşir. SBbc tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
F. P. Pokrovskinin binası
Tarixi
250px|thumb|Binanın sağ fasadı 1865-ci ildə Kiyevdən Taqanroq şəhərinə ilahiyyatçı F. P pokrovski təşlif buyurur. O, ilk əvvəl kişi gimnaziyalarından birinə Tanrının qanunlarını tədris etməli idi. Bir müddət sonra şəhər sakinləri, xüsusi ilə şagird və valideynlər arasında böyük şöhrət qazanır. Onun sol meyilli kitab jurnallara marağı vardı. 1870-ci illərdə Pokrovskinin yaşadığı bina solçu şagird və gimnaziyaçılar üçün sığınacaq rolunu oynayırdı. 80-ci illərdə isə Pokrovskinin oğluda solçu qruplara qoşulmuşdur.
F. P. Pokrovskinin müəllimlik etdiyi gimnaziyada Anton Pavloviç Çexov təhsil almışdır. İlahiyyat dərsləri o, rus tarixi, ədəbiyyat və çağdaş hadisələr haqqında mühazirələr oxuyurdu. Anton Pavloviç Çexovun ədəbi fəaliyyətinə Pokrovskinin təsiri böyük olmuşdur. Anton Pavloviç Çexov Pokrovskinin simpatiyasından istifadə edərək onun geniş kitabxanasından istifadə etmişdir. Pokrovski müntəzəm olaraq Pavl Yeqoroviç Çexova (Anton Pavloviç Çexov atası) baş çəkirdi. Ancaq Pavl Yeqoroviç Çexov onun dini fanatizmindən hec xoşlanmırdı. Çexov məşhur yazıçı olduqdan sonra Pokrovski ilə əlaqələri kəsməmiş və hətta yazışmışlar. Taqanroqa gələn Çexov dəfələrlə Pokrovskiyə baş çəkmişdir.
Təsvir
Kərpiçdən inşa edilmiş birmərtəbəli bina. Binanın fasadı qara suvaqla üzlənmişdir. Qədim rus arxitektur stilində inşa edilmişdir. Bununla belə burada attik stili görmək mümkündür. .
Qışlaq-i Qane (Kəleybər)
Qışlaq-i Qane — İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 29 nəfər yaşayır (5 ailə).
Aqil Hacıyev
Aqil Cəfər Xəndan oğlu Hacıyev — klassik rus ədəbiyyatı kafedrasının müdiri (1984), professor (1984).
Həyatı
Aqil Hacıyev 10 avqust 1947-ci ildə Şuşa şəhərində Azərbaycan ədəbiyyatşünası, tənqidçisi, şair və tərcüməçi, filologiya elmləri doktoru, professor Cəfər Xəndanın ailəsində anadan olmuşdur. Hacıyev 1954–1965-ci illərdə Bakı şəhərində 6 saylı orta məktəbi bitirmişdir. Orta məktəbi bitirdikdən sonra 1965–1970-ci illərdə Bakı Dövlət Universitetinin Filologiya fakültəsində təhsil almışdır.
Elmi dərəcə və elmi adları
Aqil Hacıyev 1970–1973-cü illərdə M.V.Lomonosov adına Moskva Dövlət Universitetinin Filologiya fakültəsinin aspirantı olmuşdur. Belə ki, MDU-nin Rus ədəbiyyatı tarixi kafedrasına məqsədli aspiranturaya göndərilmişdir. O, 1973-cü ildə "A.S.Puşkinin "Ərzuruma səyahət əsəri" və "XIX əsrin 20–30-cu illərinin rus oçerki" mövzusunda namizədlik dissertasiyasını müdafiə edərək filologiya üzrə fəlsəfə doktoru elmi dərəcəsi, 1981-ci ildə isə dosent elmi adını almışdır. Hacıyev 1982-ci ildə "Tiflisdə "XX əsr rus ədəbiyatında Şərq" mövzusunda dissertasiya müdafiə edərək filologiya üzrə elmlər doktoru elmi dərəcəsi almışdır. 1984-cü ildə professor elmi adını alıb.
Əmək fəaliyyəti
Aqil Hacıyev 1973–1976-cı illərdə Bakı Dövlət Universitetinin Rus ədəbiyyatı tarixi kafedrasının çalışıb. Burada 1973–1976-cı illərdə müəllim, 1976–1981-ci illərdə baş müəllim, 1981–1984-cü illərdə klassik rus ədəbiyyatı kafedrasının dosenti vəzifələrində çalışıb. O, 1982–1984-cü illərdə Bakı Dövlət Universitetinin Təbiət fakültələri üçün rus dili kafedrasının müdiri, 1984-cü ildən klassik rus ədəbiyyatı kafedrsının müdiri, 1990–1992-ci illərdə isə həmin universitetin Filologiya fakültəsinin dekanı vəzifələrində çalışıb.
İştirak etdiyi konfranslar, kurslar, treninqlər
• 2
Kitabları
• 2
Metodik göstəriş və proqramlar
• 2
Oliqofaqlar
Oliqofaqlar – az miqdar qida növləri qəbul edən heyvanlar məs., koala-yalnız evkalipt yarpağı ilə, bəzi balıqlar əsasən qurdlarla, yarasalar-cücülərlə, bayquşlar əsasən kiçik gəmiricilərlə qidalanır. Qida resursunun azalması Oliqofaqlar üçün təhlükəlidir. Belə ki, evkalipt ağaclıqlarının sahəsinin azalması ilə əlaqədar koala məhv olmaq təhlükəsi altındadır. O, ən çox tropik meşələrdə yayılmışdır, mülayim qurşaqda ona nisbətən az rast gəlinir.
Hallmark
Hallmark — ABŞ-də yayımlanan kinokompaniya və televiziya kanalı. Croun Media Holdings şirkətinin sahibləndiyi, ailə baxışı üçün nəzərdə tutulmuş, klassik serial və filmlərin yayımında ixtisaslaşan televiziya kanalı. 1 fevral 2010-cu ildə "Hallmark Channel HD" kimi buraxılaraq HD formatında yayımlandı.
Filmlər
"Hallmark" televiziya kanalının sifarişi ilə çəkilmiş növbəti filmlər
Bununla yanaşı, bir çox xarici film və teleserialları ilk dəfə Rusiyada Hallmark televiziya kanalında göstərilmişdi. Onlar arasında :
Kamran Quluzadə
Kamran Pərviz oğlu Quluzadə — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Kamran Quluzadə 1998-ci il avqustun 14-də Ağsu rayonunun Gəgəli kəndində anadan olub. 2015–2019-cu illərdə isə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb.
Hərbi xidməti
Kamran Quluzadə 2019-cu ildən Azərbaycan Silahlı Qüvvələrinin sıralarında xidmət edirdi.
Azərbaycan Ordusunun leytenantı olan Kamran Quluzadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Xocavəndin azadlığı uğrunda gedən döyüşlərdə savaşıb. Kamran Quluzadə oktyabrın 21-də Xocavənd döyüşləri zamanı şəhid olub. Ağsu rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kamran Quluzadə ölümündən sonra "Vətən uğrunda" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Kamran Quluzadə ölümündən sonra "Şuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Kamran Quluzadə ölümündən sonra "Hərbi xidmətlərə görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kamran Quluzadə ölümündən sonra "Xocavəndin azad olunmasına görə" medalı ilə təltif edildi.
Nanə Ağamalıyeva
Nanə Fazil qızı Ağamalıyeva — Azərbaycan teleaparıcısı. Azad Azərbaycan TV-də aparıcı kimi çalışır. Bir sıra verlişlərin, o cümlədən "Xalq parad", "Mənə biraz ondan danış" və s. aparıcısı və müəllifidir.
Həyatı
Nanə Fazil qızı Ağamalıyeva 1980-ci il fevralın 12-də Bakida anadan olub.
Nanə Ağamalıyeva Azərbaycan Tibb Universitetini bitirib. Universitetdə çox fəal olmuş, "Çinar" rəqs qrupunda rəqs etmişdir. Universiteti bitirdikdən sonra diş həkimi işləmişdir.
Həsən xan
Həsən xan — Kişi adı.
İctimai hüquq
İctimai hüquq  — hüquqi şəxslərlə hökumət arasında, dövlət daxilində müxtəlif institutlar arasında, hökumətin müxtəlif qolları arasında, habelə cəmiyyətə birbaşa aidiyyəti olan şəxslər arasında münasibətləri tənzimləyən hüquq hissəsidir. İctimai hüquq konstitusiya hüququndan, inzibati hüquqdan, vergi hüququndan və cinayət hüququndan, eləcə də bütün prosessual hüquqdan ibarətdir. Fərdlər arasında münasibətlərə aid qanunlar xüsusi hüquqa aiddir.
İctimai hüquq və xüsusi hüquq arasındakı fərq Roma hüquqşünası Ulpianın ( təxminən 170 – 228) ilk dəfə qeyd etdiyi Roma hüququna gedib çıxır. Daha sonra həm mülki hüquq ənənəsinə sadiq qalan ölkələrin, həm də ümumi hüquq ənənəsinə sadiq qalan ölkələrin hüquq sistemlərini görmək olar.
İctimai hüquq və xüsusi hüquq arasındakı sərhəd həmişə aydın olmur. Bütövlükdə hüququ səliqəli şəkildə “dövlət üçün qanun” və “hamı üçün qanun”a bölmək olmaz. Beləliklə, ictimai və özəl hüquq arasındakı fərq faktiki deyil, daha çox funksional xarakter daşıyır və qanunları fəaliyyətlərin, iştirakçıların və iştirak edən prinsiplərin ən yaxşı uyğunlaşdığı sahəyə görə təsnif edir. Bu, ictimai hüququn əsasları üçün nəzəri anlayış yaratmaq cəhdlərinə səbəb olmuşdur.
Dövlət və özəl hüquq arasında bölgü
İctimai hüquq və xüsusi hüquq arasında bölünmə hüququn, xüsusən də hüquq normasının məzmunu ilə bağlı öyrənilməsi zərurətindən irəli gəlir. Bu təsnifatın və ya hüquqi mövzunun tələbidir. İctimai hüquq və özəl hüquq arasındakı bölgü həm də hüquq fakültələrinin və bakalavr və magistr proqramlarının təşkili üçün oxudur.
Dövlət və özəl hüququn bölünməsi üçün meyarlar
Dövlət və özəl hüquq arasındakı bölünməni təhlil etmək və xarakterizə etmək üçün sözügedən hüquqi münasibəti başa düşmək üçün bir sıra obyektiv meyarların yaradılması vacibdir. Aşağıdakı meyarlar fərqlənir:
Konstitusiya hüququ
Müasir dövlətlərdə konstitusiya hüququ dövlətin əsaslarını müəyyən edir. Hər şeydən əvvəl o, dövlətin fəaliyyətində qanunun aliliyini formalaşdırır. İkincisi, hökumətin formasını - onun müxtəlif qollarının necə işlədiyini, onların necə seçildiyini və ya təyin edildiyini, onlar arasında səlahiyyət və vəzifələrin bölünməsini müəyyən edir. Ənənəvi olaraq hökumətin əsas elementləri icra, qanunverici və məhkəmədir. Üçüncüsü, hər bir insan üçün qorunmalı olan əsas insan hüquqlarının nədən ibarət olduğunu və vətəndaşların daha hansı vətəndaş və siyasi hüquqlara malik olduğunu təsvir edərkən, hər hansı bir hökumətin etməli olduğu və etməməli olduğu əsas sərhədləri müəyyən edir. Əksər yurisdiksiyalarda konstitusiya hüququ yazılı sənəddə, Konstitusiyada, bəzən düzəlişlər və ya digər konstitusiya qanunları ilə birlikdə təsbit edilir. Bəzi ölkələrdə isə tarixi və siyasi səbəblərə görə belə yüksək möhkəm yazılı sənəd mövcud deyil – Birləşmiş Krallığın Konstitusiyası yazılmamış bir sənəddir.
İnzibati hüquq
İnzibati hüquq dedikdə, bürokratik idarəetmə prosedurlarını tənzimləyən və inzibati orqanların səlahiyyətlərini müəyyən edən hüquq normaları nəzərdə tutulur. Bu qanunlar məhkəmə və ya qanunverici orqanlar deyil (əgər onlar həmin yurisdiksiyada fərqlidirlərsə) hökumətin icra hakimiyyəti tərəfindən həyata keçirilir. Bu hüquq orqanı beynəlxalq ticarət, istehsal, çirklənmə, vergitutma və s. tənzimləyir. Bu, bəzən mülki hüququn alt kateqoriyası kimi, bəzən isə tənzimləmə və ictimai institutlarla əlaqəli olduğu üçün ictimai hüquq kimi qəbul edilir.
Vergi qanunvericiliyi
Vergi hüququ ilk dəfə 17-ci əsrdə ortaya çıxmağa başlayan yeni suverenlik nəzəriyyələrinin nəticəsi olaraq ictimai hüquq sahəsinə çevrildi. Bu vaxta qədər vergilər qanuna əsasən, özəl donor - vergi ödəyicisi tərəfindən dövlətə verilən hədiyyə hesab olunurdu. O, indi ictimai hüquq sahəsi hesab olunur, çünki o, şəxslərlə dövlət arasında münasibətlərə aiddir.
Quşçu (Kəleybər)
Quşçu — İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 88 nəfər yaşayır (22 ailə).
Pendirli sous
' 'Pendirli sous'' -Hindistan mətbəxi. thumb|250px|Pendirli sous
Hindistan mətbəxi
Mətbəxin ən çox istifadə edilən ədviyyatları sarıkök, acı bibər, qara xardal tozu, zəncəfil, sarımsaq, hind zəfəranıdır. Hind mətbəxi şimal, cənub, şərq və qərb mətbəxləri olmaqla dörd hissəyə ayrılır. Hər mətbəxin özünəxas xarakteristikaları vardır. Şimali Hind mətbəxi süd məhsullarından çox istifadə edilməsi ilə digərlərindən fərqlənir. Qatıq, yağ və süddən geniş istifadə edilir. Şimali Hind mətbəxinin əsas yeməkləri mirch bada, buknu, bhujiya, Chaat, kachori, imarti sayılır. Qərb Hind mətbəxində balıq, hindistan qozu və düyüdən çox istifadə edilir. Cənubi Hind mətbəxi düyü, hindistan qozu, müxtəlif turşularla məşhurdur.
Samosa: Şimali Hind mətbəxinə aiddir. Üçbucaq və ya aypara şəklində açılmış xəmir içi ədviyyatlı kartof, qiymə və soğan ilə doldurulmaqla hazırlanır. Süfrəyə nanəli sousla verilir.
Rasgulla:Pendirlə hazırlanmış top şəkilli şirniyyata verilən addır.
Sandesh: Süd, Hindistan qozu və şəkərlə hazırlanan şirniyyatdır.
Rasabali: Şərq Hind mətbəxinə xas şirniyyatdır. Süddən və qəhvəyi xüsusi pendirdən hazırlanır.
Dosa: Karbohidrat və zülal baxımından zəngin, gözləməyə bənzəyən bir xəmir işidir.
Puri: Bitki mənşəli yağlarla hazırlanan duzlu bir çörək növüdür.
İnqrediyentlər
2 ədəd soğan, 3-4 diş sarımsaq, 2-3 xörək qaşığı tomat pastası, Bir qədər zəncəfil, 350 q 20%-lik qaymaq, 350 q yağlı ağ pendir, 2 çay qaşığı keşniş toxumunun tozu, 1 çay qaşığı hil tozu, 4 çay qaşığı ədviyyatlı yağ, yarım çay qaşığı qırmızı pul bibər, duz, istiot. (Ədviyyatlar zövqə görə götürülə bilər. Hind mətbəxində acılı ədviyyatlardan istifadə edildiyi üçün ədviyyatların acılığı mütləqdir)
Hüseynalı Nəbiyev
Hüseynalı Hikmət oğlu Nəbiyev (17 yanvar 1999; Bəcirəvan, Cəlilabad rayonu, Azərbaycan — 14 sentyabr 2022; Kəlbəcər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi iştirakçısı. 2022-ci il sentyabrın 12-dən 13-nə keçən gecə Ermənistan Silahlı Qüvvələrinin Kəlbəcər rayonu istiqamətində, Azərbaycan-Ermənistan sərhədində Azərbaycan Ordusuna qarşı törətdiyi təxribat nəticəsində şəhid olmuşdur.
Həyatı
Hüseynalı Nəbiyev 17 yanvar 1999-cu ildə Cəlilabad rayonunun Bəcirəvan kəndində Hikmət Nəbiyevin və Sevda Nəbiyevanın ailəsində anadan olmuşdur. 2005-2016-cı illərdə Cəlilabad rayon Bəcirəvan kənd tam orta məktəbində orta təhsil almışdır. Subay idi.
Hərbi xidməti
Hüseynalı Nəbiyev Səfərbərlik və Hərbi Xidmətə Çağırış üzrə Dövlət Xidmətinin Cəlilabad rayon şöbəsi tərəfindən hərbi xidmətə çağırılmış, bir müddət Azərbaycan Silahlı Qüvvələrinin sıralarında, "N" saylı hərbi hissələrin birində ilk olaraq sıravi əsgər kimi hərbi xidmət etmişdir.
Azərbaycan Ordusunun əsgəri olan Hüseynalı Nəbiyev 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Cəbrayılın, Füzulinin və Qubadlının azadlığı uğrunda gedən döyüşlərdə vuruşmuşdur.
Azərbaycan Respublikası Müdafiə Naziri Zakir Həsənovun Sərəncamına əsasən Hüseynalı Nəbiyev 3-cü dərəcəli "Hərbi xidmətdə fərqlənməyə görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Hüseynalı Nəbiyev "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Hüseynalı Nəbiyev "Füzulinin azad olunmasına görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Hüseynalı Nəbiyev "Qubadlının azad olunmasına görə" medalı ilə təltif edildi.
Vətən müharibəsi başa çatdıqdan sonra bir neçə medalla təltif edilən Hüseynalı Nəbiyev hərbi xidmətini Xüsusi Təyinatlı Qüvvələrin müddətdən artıq həqiqi hərbi xidmət qulluqçusu kimi davam etdirirdi.
2022-ci il sentyabrın 12-si gecə və 13-ü səhər saatlarında Ermənistan silahlı qüvvələri tərəfindən Azərbaycan-Ermənistan dövlət sərhədinin Daşkəsən, Kəlbəcər, Laçın və Zəngilan istiqamətlərində genişmiqyaslı təxribat törədilmişdir. Təxribat nəticəsində Azərbaycan-Ermənistan sərhədində sərhəd toqquşması baş vermişdir. Döyüşlərdə Xüsusi Təyinatlı Qüvvələrin tərkibində iştirak edən Hüseynalı Nəbiyev 14 sentyabr 2022-ci ildə Kəlbəcər rayonu istiqamətində döyüş tapşırığını yerinə yetirərkən şəhid olmuşdur. Nəşi yaşadığı evə gətirilərək doğulduğu Cəlilabad rayonunun Bəcirəvan kəndində dəfn edilmişdir. Şəhidin dəfn mərasimində Cəlilabad Rayon İcra Hakimiyyətinin başçısı Rafiq Cəlilov, Milli Məclisin sədr müavini Fəzail İbrahimli, deputatlar Malik Həsənov, Elman Nəsirov, hüquq mühafizə orqanlarının rəhbərləri, rayon ictimaiyyətinin nümayəndələri, qazilər, müharibə veteranları, kənd sakinləri və Hüseynalı Nəbiyevin yaxınları iştirak etmişlər.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Hüseynalı Nəbiyev Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Rəşadət" ordeni və "Vətən uğrunda" medalı ilə təltif edilmişdir.
İstinadlar
<references group="" responsive="1">
Konotasiya
Konotasiya və ya konnotasiya, bir sözün ilkin və ədəbi mənalarından başqa, həmçinin insanda yaratdığı duyğu və düşüncələrdir. Ümumiyyətlə mənfi və ya müsbət kontekstdə istifadə olunur. Məsələn, Azərbaycan dilindəki “şişman” sözü mənfi bir konotasiyata malikdir və bəzi hallarda təhqir kimi qəbul edilərkən, eyni mənada işlənən “sümüyü ağır” sözü daha məqsədəuyğun sözdür. Eynilə, “toppuş” sözü də sevgi hissi doğurur və daha müsbət bir konotasiya yaradır.
Konotasiya anlayışı çox vaxt denotasiya ilə müqayisə edilərək istifadə olunur. Denotasiya bir sözün əsas mənasını ifadə edərkən, konotasiya sözün digər xüsusiyyətləri barədə məlumat verir. Məsələn, ana sözünün əsas mənası və denotasiyası “uşağı olan qadın” deməkdir. Eyni sözün konotasiya mənası isə “sevgi” və “qorunma” kimi başa düşülməlidir.
David Baazov
David Menaxemoviç Baazov — ravvin, ictimai xadim, XX əsrin I rübündə Gürcüstan dini sionistlərinin lideri.
Həyatı
David Baazov 1883-cü ildə (digər mənbələrə görə - 1881-ci ildə) Gürcüstanın Tsxinvali şəhərində Tora Menaxem və Tsipora Baazovların ailəsində anadan olub. Litvadan Tsxinvaliyə gələn ravvin Avram Xvolesin tövsiyəsi ilə 13 yaşında təhsil almaq üçün Slutsk Yeşivaya daxil olur. Daha sonra Vilnüsdəki yeşivada təhsil alıb. Yeşivada oxuyarkən sionist hərəkatı ilə maraqlanır. 1901-ci ildə Kutaisidə Gürcüstanda ilk sionist dərnəklərdən birini təsis edir. 1901-ci il avqustun 20-də Qafqaz sionistlərinin birinci qurultayında Kareli kəndindən nümayəndə kimi iştirak edir. 1903-cü ildə Kutaisi əyalətinin Oni şəhərinin dövlət ravvini kimi xidmət etməyə başlayan David, burada Gürcüstanda ilk ümumi yəhudi məktəbi və yeşivasını açır. Həmin il Frankfurtda yəhudi gənclərinin və tələbələrinin konfransında da iştirak edir. 1907-ci ilin avqustunda Qafqazın nümayəndəsi kimi Haaqada keçirilən VIII Sionist Konqresində də iştirak edir.
David Baazov Onidə ravvin kimi xidmət edərkən islahatçı kimi tanınırdı və qadınlara sinaqoqda dua mərasimlərində iştirak etməyə icazə verirdi. Xüsusilə, Oni yəhudi əhalisinə qarşı təhriklərə qarşı dəfələrlə sivil mövqe nümayiş etdirirdi. O, 1917-ci il avqustun 21-də keçirilən Rusiya sionist konfransından sonra sədr müavini kimi Qafqaz sionistlərinin konfransında iştirak edərək, ortodoks Kutaisi ruhanilərinin nümayəndələrinə və Baazovun başçılığı altında fəaliyyətinə kəskin müqavimət göstərilən “assimilyatorlara” qarşı çıxışlar edib. 1917-ci ildə Baazovun rəhbərliyi altında Kutaisi dairəsi bir peşə məktəbi, eləcə də yeşiva açmaq qərarına gəlir.
Rusiyada 1917-ci il Fevral inqilabından sonra David Baazov Türkiyə sərhədinə yaxın Axalsıxda ravvin kimi xidmət edib. Axalsıxın yəhudi əhalisi təhlükə altında olanda o, birbaşa türk sultanı Xalid Başın müəlliminə müraciət etməklə talanların qarşısını alıb. Ravvin İmmanuel Davitaşvilinin sözlərinə görə, 1918-ci ildə David Baazov Atskveri kəndindən olan 35 yəhudi ailəsini də deportasiyadan xilas edib.
1918-ci ildə, müstəqil Gürcüstanda David Baazov Gürcüstan sionist təşkilatının “Yəhudinin səsi” qəzetini nəşr etdirir və özü də bu qəzetdə çoxlu məqalələr dərc etdirir. O, gürcü yəhudilərinin nümayəndəsi kimi Gürcüstan Milli Şurasının üzvü olub və Gürcüstanın Müəssislər Məclisinə seçkilərdə iştirak edib. Baazov və onun ailə üzvlərinin yorulmaz fəaliyyəti nəticəsində Oni, Sujun, Bandza və digər gürcü yaşayış məntəqələrində sionist mərkəzləri açılır. Onun köməyi sayəsində Onidə ölkədə ilk "HeHalutz" mərkəzlərindən biri yaradılır. 1925-ci ilin mayında David Baazov Sovet rəhbərliyini yəhudi ailələrini Gürcüstandan Fələstin Mandasına buraxmağa inandıra bilir. Fələstinə səfəri zamanı Baazov general-qubernator Herbert Semueldən torpaqsız gürcü yəhudiləri üçün giriş sertifikatı ala bilsə də, lakin bir sıra ailələri göndərdikdən sonra bu təcrübə sovet rəhbərliyi tərəfindən qəbul edilmir. Sionistlər David Baazovun Teodor Hertslə zahiri oxşarlığını da qeyd ediblər.
O, 1930-cu illərin əvvəllərində sovet müəssisələrində inzibati işlərdə çalışıb. Baazov Moskvada "SSRİ Sionist Təşkilatların Birləşmiş Merkazı"na bağlı idi. 8 iyul 1938-ci ildə oğlu Xaim və Gürcüstanın bir sıra digər yəhudi xadimləri ilə birlikdə NKVD tərəfindən həbs edilib. Antisovet fəaliyyətində ittiham edilərək əvvəlcə ölüm cəzasına məhkum edilsə də, lakin işə baxıldıqdan sonra 1940-cı ilin martında Baazovun ölüm cəzası Krasnoyarsk diyarının Bolşaya Murta kəndində xidmət etdiyi 5 il sürgünə dəyişdirilir.
Qüdsün Ramot Alon rayonunda və Gürcüstanın Oni şəhərində bir küçə onun adını daşıyır. David Baazov adına Tbilisi Dövlət Yəhudi Muzeyi də fəaliyyət göstərir.
Ailəsi
30 may 1903-cü ildə Bobruisk burjua Sorka Sara Movşevna Raskina ilə evlənən David Baazovun bu evlilikdən qızları: Polina və Faina Baazovalar, oğulları: Hertsel, Xaim, Meir Baazovlar dünyaya gəlib.
NGC 7253
NGC 7253, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. SBc tipli. tərəfindən ildə  ölçülü  vasitəsilə kəşf edilmişdir.
Zelenqora
Xüsusiyyətləri
1990–1995-ci illərdəki münaqişə zamanı Zelenqora dağları cəbhə bölgəsinə daxil deyildi və buna görə də mina və partlamamış hərbi sursatllara demək olar ki məruz qalmamışdır. Bundan əvvəl, 1943-cü ildə, İkinci Dünya Müharibəsi dövründə Zelenqora, xüsusilə Sutjeska döyüşünün həlledici bir mərhələsində şiddətli döyüş səhnəsinə çevrildi. Fall Schwarz adlı bir əməliyyat vasitəsi ilə Almaniyanın işğalçı qüvvələri indiki Monteneqrodakı Durmitor dağının ətrafında mövqe tutan marşal İosif Broz Titonun partizan qüvvələrini mühasirəyə almağa və məhv etməyə çalışdı. Tito Sutyeska çayı boyunca şimal tərəfdəki mühasirədən çıxmağı planlaşdırdı. 5 iyun 1943-cü ildə başlayan döyüşdə YNLA 2-ci Dalmatian Briqadasının Partizan bölmələri, YNLA qüvvələrinin Zelenqora üzərindən qaçmasını təmin etmək üçün mövqelərini tutdu. Qida azlığı, xəstəlik və azalmış silah təchizatına baxmayaraq, 2-ci Dalmatiya Briqadasının partizanları, 9 iyun tarixində 1-ci Mayevica Briqadası tərəfindən güclənənə qədər geri çəkilmək üçün geri qalmış Alman qüvvələrinə qarşı keçməyi bacardılar. O vaxta qədər 2-ci Briqada sayının üçdə ikisini itirdi, lakin Titonun qüvvələrinin Sutyeska çayını keçməsinə bu müddət kifayət emişdi.
Sonralar, 1945-ci ilin mayında bu dağlar Yuqoslaviya Xalq Ordusu ilə Draža Mihailović'nin niketnik qüvvələri arasında 1945-ci il 8-dən 13-dək davam edən döyüşdə son hərbi qarşıdurma yeri oldu.
Zelenqora hal-hazırda "görkəmli gözəlliyin səhrası" kimi tanınır. Böyük və qarışıq meşələrdən çıxan Zelenqoranın aşınmış zirvələri, ərazinin uzaqlığı ilə əlaqədar olaraq, nisbətən az sayda insanı cəlb edir. Təbiətin vəhşiliyi və müasir sivilizasiya əlamətlərinin tam olmaması bu dağlara xüsusi cazibə verir. Orlovaçko Yezero kəndi ətrafındakı ərazidə tarixi yaşayış yerlərinin görünən izləri var. Bu dağların böyük bir ərazisinin Sutesko Milli Parkının bir hissəsi kimi qorunması ərazinin bütövlüyünü qoruyur. Ən yüksək zirvəsi olan Breqoça (2014 m) aparan cığır, Orlovaçko Yezerodan başlayır.
İkinci Fəxri Xiyaban
II Fəxri Xiyaban — 1960-cı illərin sonlarında salınan və Azərbaycan xalqına xidmətdə xüsusi fərqlənən insanların bir qisminin dəfn olunduğu məzarlıqdır.
2020-ci ildə salınan hissə
II Fəxri Xiyabanın yeni hissəsi Yasamal rayonunun ərazisində, Maşın Bazarı və Yasamal qəbiristanlığının "Qurd Qapısı" adlandırılan hissəsinin arasında yerləşir. 2019-cu ilin avqust ayında sosial mediada şəhər ərazisində yeni qəbiristanlığın salındığına dair video yayıldı. Videoda özünü qəbiristanlıq işçisi olaraq təqdim edən bir nəfər buranın növbəti illərdə baş verməsi gözlənilən müharibə zamanı şəhid olanların dəfn olunacağı Şəhidlər Xiyabanının olacağını bildirdi. Xiyaban üç bölmədən ibarətdir və ümumi olaraq 630 qəbir var. Uzun müddət ərzində həmin ərazi barədə ictimaiyyətə rəsmi məlumat verilmədi.
2020-ci ilin 12–16 iyulunda Ermənistan Silahlı Qüvvələrinin Tovuz rayonu istiqamətində törətdiyi təxribat nəticəsində Azərbaycan Silahlı Qüvvələrinin 8-i zabit olmaqla 12 hərbçisi şəhid oldu. Şəhid olanlardan general-mayor Polad Həşimov və polkovnik İlqar Mirzəyev iyulun 15-də II Fəxri Xiyabanda dəfn olundu. Dəfn mərasimi ictimaiyyətə qapalı oldu. Polad Həşimov və İlqar Mirzəyev II Fəxri Xiyabanın yeni hissəsində dəfn olunan birinci insanlar oldular.
2020-ci ilin avqust ayında isə Azərbaycan Silahlı Qüvvələrinin general-leytenantları Fuad Nadir oğlu Məmmədov 52 yaşında, Çingiz Mustafa oğlu Məmmədov isə 69 yaşında vəfat etdi. Fuad Məmmədov və Çingiz Məmmədov II Fəxri Xiyabanın yeni hissəsində dəfn olundu.
Lətif İmanov
Lətif Muxtar oğlu İmanov — fizik, Azərbaycan Elmlər Akademiyasının həqiqi üzvü (1976), pedaqoq, Azərbaycan SSR Əməkdar elm xadimi (1979).
Həyatı
Lətif İmanov 15 sentyabr 1922-ci ildə Şuşa şəhərində anadan olmuşdur. Orta təhsilini 4 saylı Şuşa şəhər məktəbində almışdır. 1944-cü ildə Bakı Dövlət Universitetinin Fizika-riyaziyyat fakültəsini Fizika ixtisası üzrə bitirmişdir.
Əmək fəaliyyəti
Lətif İmanov əmək fəaliyyətinə Azərbaycan SSR Elmlər Akademiyasının Fizika İnstitutunda başlamışdır. O, əvvəlcə kiçik elmi içşi, 1944-cü ildən 1954-cü ilə qədər isə böyük elmi işçi kimi fəaliyyət göstərmişdir. 1954–1980-ci illər ərzində laboratoriya rəhbəri vəzifəsini icra etmişdir.
Lətif İmanov keçmiş SSRİ EA Spektroskopiya Elmi Şurasının üzvü olmuşdur. O, həmçinin Radiospektroskopiya problemi üzrə Respublika Elmi Şurasının sədri kimi fəaliyyət göstərmişdir.
Elmi fəaliyyəti
Lətif İmanov 1954-cü ildə fizika üzrə fəlsəfə doktoru, 1964-cü ildə fizika üzrə elmlər doktoru elmi dərəcəsini almışdır. O, həmçinin 1966-cı ildə professor elmi adına layiq görülmüşdür. 1968-ci ildə AEA-nın müxbir üzvü olan Lətif İmanov 1976-cı ildə isə həqiqi üzvü seçilmişdir.
Radiospektroskopiya üzrə tanınmış alim olan Lətif İmanov elmi fəaliyyətinin əsas istiqamətləri olan molekulyar qaz radiospektroskopiyası, dielektrik relaksasiya, elektron-paramaqnit rezonans və nüvə maqnit rezonans spektroskopiyası sahələri üzrə əsaslı elmi nəticələr əldə etmişdir. Alimin rəhbərliyi ilə mürəkkəb qaz readiospektrometr qurğuları yaradılmış, müxtəlif molekulların və onların izotop formalarının mikrodalğa spektrləri öyrənilmiş, spirt və merkaptan molekullarının yeni dönmə izomerləri aşkar edilmişdir.
Pedaqoji fəaliyyəti
Lətif İmanov elmi tədqiqat işi ilə paralel olaraq pedaqoji fəaliyyətlə də məşğul olmuşdur. O, Bakı Dövlət Universitetinin Fizika fakültəsinin tələbələrinə radiofizikadan və fiziki elektronikadan mühazirələr oxumuşdur.
Mükafatları
Lətif İmanov 1979-cu ildə "Əməkdar elm xadimi" fəxri adına layiq görülmüşdür.
Vəfatı
Lətif İmanov 12 mart 1980-ci ildə ürək xəstəliyindən vəfat etmişdir.
Demoqrafik partlayış
Demoqrafik partlayış — sosial-iqtisadi və ekoloji həyat şəraitinin dəyişilməsilə növün fərdlərinin, o cümlədən əhalinin kəskin artması.
Ümumi məlumat
thumb|360x360px|Dünya əhalisinin say dinamikası, milyard nəfərlə, e.ə.10000 il əvvəldən eramızın [[2000-ci ilinə kimi]] Demoqrafik partlayış əhalinin sayının durmadan artması yarandığı vaxtdan bəşəriyyət üçün xasdır. Eramizin əvvəlində planetdə əhalinin sayı 180 milyona yaxın idi, 1500-cü ildə onun sayı 425 milyon nəfərə çatdı.
Səbəbləri
Tarixçi-demoqraf Aydın Məmmədov yazır ki, tarixi baxımdan demoqrafik artım bioloji cəhətdən yox, qanunauyğunluq nöqteyi-nəzərincə qiymətləndirilir. Burada bir neçə dövr fərqləndirilir. Birinci dövr neolit dövrü adlanır. Bu dövr aşağı səviyyədə doğum, yüksək səviyyədə ölümlə fərqlənirdi. Bu dövrdən sonra ikinci dövrdə sosial-iqtisadi şərait dəyişmiş və əhalinin yüksək doğum və yüksək ölümlə səciyyələnən təkrar istehsalı baş vermişdir. Üçüncü dövr əhalinin təkrar istehsalı aşağı səviyyədə doğum və aşağı səviyyədə ölüm prinsipi üzrə baş vermişdir. İndiki dövrün özünəməxsus xüsusiyyəti yüksək iqtisadi, elmi-texniki, mədəni sürətinin çox aşağı və bəzən sıfıra yaxınlaşmasından və əksinə, iqtisadi cəhətdən zəif inkişaf etmiş ölkələrdə əhali sayının çox sürətlə (demoqrafik partlayış) artmasından ibarətdir.
Apple Pay
Apple Pay — Apple şirkəti tərəfindən təqdim olunan mobil ödəniş və rəqəmsal cüzdan xidməti. Xidmət istifadəçilərə birbaşa iOS tətbiqlərində və Safari istifadə edərək vebdə ödəniş etməyə imkan yaradır. iPhone, Apple Watch, iPad və Mac-da dəstəklənir. Apple tərəfindən istehsal olunmayan və satılmayan heç bir müştəri cihazında mövcud deyil (xüsusilə, Windows-da işləyən brauzerlər də daxil, heç bir Android cihazında istifadə edilə bilməz). O, təmassız pos terminalında kredit və ya debet kartı çipini və PİN əməliyyatını rəqəmsallaşdırma və əvəz edə bilmə xüsusiyyətinə malikdir. Bunun üçün Apple Pay-a məxsus təmassız ödəniş terminalları tələb olunmur və o, təmassız ödənişləri qəbul edən istənilən tacirlə işləyə bilər. Cihazlar ödəniş məlumatlarını təhlükəsiz saxlamaq və kriptoqrafik funksiyaları yerinə yetirmək üçün daxil edilmiş təhlükəsiz elementi (eSE) və biometrik autentifikasiya üçün Apple-ın Touch ID və Face ID-si ilə yaxın sahə rabitəsindən (NFC) istifadə edərək pos terminal sistemləri ilə simsiz əlaqə yaradır.
Əvvəlcə ABŞ-də istifadəyə verilən Apple Pay hazırda Azərbaycan, Bəhreyn, Böyük Britaniya, Kanada, Avstraliya, Braziliya, Meksika, Kolumbiya, Kosta-Rika, Birləşmiş Ərəb Əmirlikləri, Səudiyyə Ərəbistanı, Qətər, Rusiya, Ukrayna, Qazaxıstan, Çin, Yeni Zelandiya, Sinqapur, Honq-Konq, Yaponiya, Makao, Gürcüstan, Belarusiya, Monteneqro, Serbiya, Cənubi Afrika və Avropa İqtisadi Bölgəsindəki (AİB) bütün ölkələrdə mövcuddur. Apple Pay həm American Express, Visa (Electron və V Pay daxil olmaqla), Mastercard (Maestro daxil olmaqla) və Discover kimi beynəlxalq ödəniş sistemlərini, həm də Çinin UnionPay, Yaponiyanın JCB, Fransanın Cartes Bancaires, Kanadanın Interac, Avstraliyanın EFTPOS, Səudiyyə Ərəbistanının Mada, Almaniyanın Girocard və Rusiyanın Mir kimi ölkəyə xas daxili ödəniş sistemlərini dəstəkləyir.
Apple Pay həm kredit/debet kartlarının (açıq dövrə) istifadəsi ilə bəzi ictimai nəqliyyat şəbəkələrindən (məsələn, Londonda TfL və Nyu-York şəhərinin metro və avtobus şəbəkəsində OMNY oxucularında) istifadəyə, həm də Şərqi Yaponiya Dəmiryolu Şirkətinin Suica, Çikaqo Tranzit İdarəsinin Ventra, San-Fransisko körfəz sahəsinin Clipper (qapalı dövrə) və Honkonqun Octopus Card kimi xüsusi səyahət kartlarının istifadəsi ilə səyahətə imkan yaradır.
Texnologiya
Apple Pay, EMV Ödəniş Tokenləşdirmə Spesifikasiyasından istifadə edir.